Doložka vybraných vplyvov


	1. Základné údaje

	Názov materiálu

	Návrh vyhlášky Úradu jadrového dozoru Slovenskej republiky č. .../2027 Z. z. , ktorou sa ustanovujú podrobnosti o požiadavkách pri preprave rádioaktívnych materiálov a o schválení typu prepravného obalového súboru

	Predkladateľ (a spolupredkladateľ)

	Úrad jadrového dozoru Slovenskej republiky

	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	september 2026

	Predpokladaný termín predloženia na pripomienkové konanie
	november 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Súčasná právna úprava už neposkytuje v plnom rozsahu dostatočný základ pre riešenie všetkých aplikačných otázok, ktoré sa v oblasti prepravy rádioaktívnych materiálov vyskytujú. Ide najmä o multimodálnu prepravu, preverovanie súladu, systém manažérstva kvality pre prepravu, cielenú úpravu fyzickej ochrany podľa bezpečnostných kategórií, využívanie digitálnych systémov pri sledovaní prepravy a o riadenie starnutia prepravných obalových súborov.
Potreba zmeny existujúcej vyhlášky vyplynula aj zo záverov misie IRRS, ktorú vykonali v dňoch 5. – 16. septembra 2022 experti Medzinárodnej agentúry pre atómovú energiu. Správu o priebehu a výsledkoch misie IRRS v Slovenskej republike v roku 2022 vzala na vedomie a návrh Akčného plánu na riešenie opatrení z misie IRRS v Slovenskej republike schválila vláda Slovenskej republiky uznesením vlády Slovenskej republiky č. 221/2024 na svojom zasadnutí dňa 16. 4. 2024, číslo materiálu: UV-15929/2024  Vzhľadom na nasledujúcu misiu, ktorá sa uskutoční v novembri 2026 je potrebné informovať o vykonaných zmenách pri riadení starnutia obalových súborov podľa záverov misie. 
Významným prvkom návrhu je výslovné prepojenie vnútroštátnej právnej úpravy s medzinárodnými predpismi o preprave nebezpečných vecí. Tieto predpisy predstavujú základný technický rámec pre klasifikáciu rádioaktívnych materiálov, limity aktivít, konštrukčné požiadavky na obalové súbory, skúšobné podmienky, kategorizáciu zásielok, označovanie a prepravnú dokumentáciu. Návrh vyhlášky na tento rámec nadväzuje a v rozsahu potrebnom pre vnútroštátny výkon dozoru ho dopĺňa o podrobnejšie požiadavky tam, kde to vyžadujú osobitosti jadrovej bezpečnosti, radiačnej ochrany alebo fyzickej ochrany.
Návrh zároveň rešpektuje väzbu na právnu úpravu radiačnej ochrany a nezasahuje do pôsobnosti orgánov radiačnej ochrany.
Novým prístupom návrhu je zavedenie požiadaviek na riadenie starnutia prepravných obalových súborov. Cieľom je zabezpečiť, aby sa bezpečnostné funkcie obalového súboru neposudzovali len v okamihu schválenia typu, ale počas celej doby jeho používania a aby sa degradácia materiálov, komponentov a systémov včas identifikovala, monitorovala a riadila. Ide o dôležitý preventívny prvok, ktorý znižuje riziko, že pri opakovane používaných alebo dlhodobo skladovaných obalových súboroch dôjde k zlyhaniu bezpečnostných funkcií.  
Ďalším inštitútom je zavedenie odstupňovaného prístupu podľa bezpečnostnej kategórie prepravovaného materiálu a zohľadňuje nielen riziká náhodného poškodenia zásielky, ale aj riziká úmyselného neoprávneného zásahu, sabotáže alebo odcudzenia. Tomu zodpovedá úprava bezpečnostného plánovania trasy, komunikačných a monitorovacích systémov, dispečerského sledovania, súčinnosti s Policajným zborom a preverovania účinnosti bezpečnostných opatrení formou cvičení.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom návrhu vyhlášky je vytvoriť moderný, systematický a odborne presný vykonávací rámec pre prepravu rádioaktívnych materiálov, ktorý zohľadňuje vývoj medzinárodných technických štandardov, nové bezpečnostné a bezpečnostno-ochranné riziká, ako aj potrebu detailnejšie upraviť dokumentačné a organizačné aspekty prepravy.
Prijatím tejto právnej úpravy sa spresnia dokumentačné a organizačné povinnosti subjektov zapojených do prepravy rádioaktívnych materiálov. Bude možné pružnejšie reflektovať na zmeny v povinnostiach a požiadavkách zavedených najmä medzinárodnými zmluvami upravujúcimi prepravu nebezpečných vecí. Súčasne sa ustanovuje požiadavka na primeranú ochranu digitálnych systémov používaných pri riadení prepravy a fyzickej ochrane pred kybernetickými útokmi a neoprávneným zásahom.  

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

Priamo dotknutými subjektmi sú držitelia povolení podľa § 5 ods. 3 písm. f), g), h), j), l), m) a n) zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (ďalej len „atómový zákon“). Nepriamo dotknutými subjektmi sú držitelia povolení podľa § 5 ods. 3 písm. a), b), c) a d) uvedeného zákona, ak sa v rámci povoľovanej činnosti podieľajú na príprave, odosielaní, prijímaní alebo inom nakladaní s rádioaktívnymi materiálmi súvisiacom s ich prepravou.

Dotknutými subjektami sú aj žiadatelia o schválenie typu prepravného obalového súboru podľa atómového zákona a držitelia rozhodnutí o schválení typu prepravných obalových súborov, odosielatelia, príjemcovia a osoby vykonávajúce prepravu; podľa povahy činnosti aj projektanti, výrobcovia, vlastníci, používatelia a organizácie vykonávajúce údržbu alebo skladovanie prepravných obalových súborov. Nepriamo sa návrh dotýka orgánov štátnej správy a Policajného zboru pri výkone ich existujúcich pôsobností.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?

Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.
Alternatívne riešenia neboli uvažované. 
V prípade nulového variantu sa budú prepravy realizovať naďalej pôvodným spôsobom, ktoré nebude zohľadňovať aktuálne trendy v medzinárodnej oblasti. 

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu.
Uveďte kritériá, na základe ktorých bude preskúmanie vykonané.
Termín: keďže sa nepredpokladá veľká frekvencia vydávania nových povolení na prepravu RAM a vydávania nových typových schválení prepravných obalových súborov, preskúmanie účelnosti sa vykoná 3 roky od nadobudnutia účinnosti vyhlášky. 
Kritériom overenia správnosti prijatého právneho predpisu sú úspešne a bezpečne zrealizované prepravy rádioaktívnych materiálov.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	    z toho vplyvy na MSP

	☐	Pozitívne
	☐	Žiadne
	☐	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	V prípade potreby uveďte doplňujúce informácie k identifikovaným vplyvom a ich analýzam. 

Ak predkladaný materiál má marginálny (zanedbateľný) vplyv na niektorú zo sledovaných oblastí v bode 9 a z tohto dôvodu je tento vplyv označený ako žiadny vplyv, uveďte skutočnosti vysvetľujúce, prečo je tento vplyv marginálny (zanedbateľný).

Návrh vyhlášky nepredpokladá vplyv na rozpočet verejnej správy mimo rozpočtu Úradu jadrového dozoru Slovenskej republiky ani iných ústredných orgánov štátnej správy, ktorý bude zabezpečený jeho zamestnancami. Počíta s pokračovaním spolupráce a súčinnosťou Policajného zboru, účasti na preverovaní účinnosti fyzickej ochrany a na výkone dozoru pri prepravách s bezpečnostným významom. 
Návrh vyhlášky nemá vplyv na podnikateľské prostredie, nakoľko subjekty, ktoré vykonávajú prepravu rádioaktívnych materiálov, zabezpečujú fyzickú ochranu takýchto prepráv, vyvíjajú, vyrábajú, udržiavajú alebo používajú prepravné obalové súbory, vykonávajú tieto prepravy podľa platnej vyhlášky Úradu jadrového dozoru Slovenskej republiky č. 57/2006 Z. z., ktorou sa ustanovujú podrobnosti o požiadavkách pri preprave rádioaktívnych materiálov v znení vyhlášky Úradu jadrového dozoru Slovenskej republiky č. 105/2016 Z. z. Navrhovaná vyhláška podrobnejšie uvádza už existujúce zákonné pôsobnosti takýchto subjektov. Ide najmä o spresnenie a konkretizáciu dokumentačných a organizačných povinností. Nevytvára sa tak úplne nová agenda mimo rámca atómového zákona, ale poskytuje sa priestor na pružnejšiu aktualizáciu v súlade so svetovým vývojom v tejto oblasti. Zároveň požiadavky na dotknuté subjekty zodpovedajú povahe regulovanej činnosti a sledujú legitímny cieľ predchádzania udalostiam so závažnými následkami.
Návrh vyhlášky nemá sociálne vplyvy, ani vplyv na manželstvo, rodičovstvo a rodinu. Nemá vplyv na služby verejnej správy pre občana.
Predkladaný návrh má marginálny pozitívny vplyv na životné prostredie v tom, že zachováva ochranu životného prostredia pred možným únikom nebezpečných látok, čo však predkladateľ považuje za štandard, a teda nemožno povedať, že ide o pozitívny, alebo negatívny vplyv. 
Návrh vyhlášky má marginálne pozitívny vplyv na informatizáciu v tom zmysle, že počíta s využívaním elektronickej formy pri odovzdávaní určitých správ, rešpektujúc súčasne požiadavku primeranej ochrany digitálnych systémov používaných pri riadení prepravy a fyzickej ochrane. Ide o odôvodnenú reakciu na skutočnosť, že monitorovacie, komunikačné a lokalizačné systémy sa stávajú bežnou súčasťou bezpečnostnej architektúry prepravy rádioaktívnych materiálov. Úrad jadrového dozoru Slovenskej republiky ročne vydáva 4 až 5 povolení na prepravu rádioaktívnych odpadov a rovnaký počet schválení obalových súborov.  Pokiaľ ide o prepravu jadrových materiálov Úrad jadrového dozoru Slovenskej republiky vydá 3 až 4 povolenia na prepravu a 3 až 4 schválenia obalových súborov ročne. Pri takomto počte vydaných povolení je tento vplyv zanedbateľný.
Keďže ide o implementáciu záväzkov vyplývajúcich z medzinárodných zmlúv o preprave nebezpečných vecí, neuplatňuje sa mechanizmus znižovania byrokracie a nákladov v súlade s bodom 6. 5. Jednotnej metodiky na posudzovanie vybraných vplyvov.
Predbežná informácia k návrhu vyhlášky bola zverejnená na portáli Slov-lex od 19. 8. 2026 do 27. 8. 2026 a neboli k nej zaslané vyjadrenia. 
Návrh vyhlášky bol predmetom konzultácie s podnikateľskými subjektmi a bol zverejnený na webovom sídle predkladateľa od 1. 10 do 15. 10. 2026. K návrhu sa vyjadrili 3 podnikateľské subjekty, ktoré sa stotožnili s predloženou doložkou vplyvov. 

	11. Kontakt na spracovateľa

	Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.
JUDr. Katarína Manczalová
katarina.manczalova@ujd.gov.sk
02/ 58 221 165
JUDr. Gabriela Špačková
gabriela.spackova@ujd.gov.sk
02/58 221 212

	12. Zdroje

	Uveďte zdroje (štatistiky, prieskumy, spoluprácu s odborníkmi a iné), z ktorých ste pri príprave materiálu a vypracovávaní doložky, analýz vplyvov vychádzali. V prípade nedostupnosti potrebných dát pre spracovanie relevantných analýz vybraných vplyvov, uveďte danú skutočnosť. 
Odborným garantom vypracovania tejto analýzy je odbor jadrových materiálov Úradu jadrového dozoru Slovenskej republiky.

	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:



2

